

ประกาศองค์การบริหารส่วนตำบลดอน

เรื่อง มาตรการเผยแพร่ข้อมูลต่อสาธารณะ

..........................

 เพื่อให้การเปิดเผยข้อมูลขององค์การบริหารส่วนตำบลดอน มีความถูกต้อง ครบถ้วนชัดเจน และเป็นปัจจุบัน ประชาชน และผู้มีส่วนได้เสีย สามารถเข้าถึงข้อมูลข่าวสารได้โดยสะดวก สามารถตรวจสอบผลการดำเนินงานองค์การบริหารส่วนตำบลดอน ได้ตามที่ได้ประสาทได้ตามที่ประกาศเจตจำนงสุจริตต่อบุคลากรและสาธารณชน จึงกำหนดมาตรการในการเผยแพร่ข้อมูลต่อสาธารณะ ดังนี้

 หน่วยงานที่รับผิดชอบในการเผยแพร่ข้อมูล

 1. สำนักปลัด มีหน้าที่เผยแพร่ข้อมูลข่าวสารผ่านเว็บไซด์(<http://www.dorn.go.th/>) ขององค์การบริหารส่วนตำบลดอน และปรับปรุงข้อมูลให้เป็นปัจจุบัน โครงสร้างองค์การบริหารส่วนตำบล ภารกิจ ผู้บริหาร นโยบายและยุทธศาสตร์ แผนปฏิบัติราชการประจำปี และการติดตามประเมินผลการดำเนินงานตามแผนปฏิบัติราชการประจำปี ข้อมูลการจัดซื้อจัดจ้าง มาตรฐานหรือคู่มือการปฏิบัติงาน มาตรฐานและขั้นตอนการให้บริการ เป็นต้น (รายละเอียดแนบท้าย)

 2. สำนัก/กอง มีหน้าที่เผยแพร่ข้อมูลข่าวสารผ่านช่องทางอื่น ๆ เช่น สื่อสังคมออนไลน์ ปิดประกาศภายในองค์การบริหารส่วนตำบลดอน เอกสารข่าวสาร ประชาสัมพันธ์เสียงตามสาย ฯลฯ เป็นต้น

 3. สำนัก/กอง มีหน้าที่สนับสนุนและให้ข้อมูลข่าวสารแก่ศูนย์เทคโนโลยีสารสนเทศและงานสื่อสารองค์กร สำหรับเผยแพร่ผ่านช่องทางอื่น ๆ รวมทั้งเผยแพร่ข้อมูลผ่านเว็บไซด์ของหน่วยงาน

 จึงประกาศให้ทราบโดยทั่วกัน

 ประกาศ ณ วันที่ 6 เดือน มกราคม พ.ศ. 2564

 

 (นายทักษิณ ปุ๋ยชุมผล)

 นายกองค์การบริหารส่วนตำบลดอน

**มาตรการเผยแพร่ข้อมูลต่อสาธารณะ**

**องค์การบริหารส่วนตำบลดอน อำเภอปะนาเระ จังหวัดปัตตานี**

..........................

 ด้วยรัฐบาลให้ความสำคัญกับการเปิดเผยข้อมูลข่าวสาร การอำนวยความสะดวกและการตอบสนองความต้องการของประชาชน เพื่อให้เกิดการบริหารกิจการบ้านเมืองที่ดี เป็นประโยชน์ของประชาชน และความโปร่งใสในการดำเนินการของหน่วยงานภาครัฐ ตามกฎหมายที่เกี่ยวข้อง ดังนี้ พระราชบัญญัติข้อมูลข่าวสารของราชการ พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 หมวด 7 การอำนวยความสะดวกและการตอบสนองความต้องการของประชาชน มาตรา 39 ให้ส่วนราชการจัดให้มีระบบเครือข่ายสารสนเทศของส่วนราชการเพื่ออำนวยความสะดวกแก่ประชาชน และมติคณะรัฐมนตรี เมื่อวันที่ 23 เมษายน 2556 เรื่อง แนวทางยกระดับการให้บริการประชาชนผ่านบริการอิเล็กทรอนิกส์ภาครัฐ เห็นชอบให้หน่วยงานราชการนำ “มาตรฐานเว็บไซด์ ภาครัฐ (Government Website Standard)” ที่สำนักงานรัฐบาลอิเล็กทรอนิกส์ (องค์กรมหาชน) (สรอ.) ดำเนินการไปประยุกต์ใช้แนวทางการพัฒนาและปรับปรุงเว็บไซด์ของหน่วยงานให้เป็นไปในทิศทางเดียวกัน เพื่อก้าวไปสู่จุดมุ่งหมายของการบูรณาการเชื่อมโยงหน่วยงานของรัฐ (Connected Government)

 เพื่อให้การเปิดเผยข้อมูลข่าวสารผ่านเว็บไซด์ของหน่วยงานภาครัฐขององค์การบริหารส่วนตำบลดอน เป็นไปตามกฎหมายและขับเคลื่อนนโยบายของรัฐบาลในการลดปัญหาการทุจริตในประเทศไทย ซึ่งสำนักงานคณะกรรมการป้องกันและปราบปรามการทุจริตภาครัฐ (ป.ป.ท) กำหนดแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment – ITA) องค์การบริหารส่วนตำบลดอน จึงกำหนดมาตรการในการเผยแพร่ข้อมูลต่อสาธารณะ ดังนี้

 1. มาตรการเผยแพร่ข้อมูลต่อสาธารณะผ่านเว็บไซด์ของหน่วยงาน

 1.1 เผยแพร่ข้อมูลข่าวสารของหน่วยงานอย่างน้อยตาม มาตรา 7 พระราชบัญญัติข้อมูลข่าวสารของราชการ พ.ศ.2540 มาตรา 43 มาตรา 44 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2564 และไม่เผยแพร่ข้อมูลตาม มาตรา 14 และ 15 พระราชบัญญัติข้อมูลข่าวสารของราชการ พ.ศ.2540

 1.2 ปรับปรุงและพัฒนาเว็บไซด์ของหน่วยงาน โดยคำนึงถึงความเหมาะสมกับสถานการณ์ และความพร้อมของบุคลากร/ทรัพยากรในหน่วยงาน

 1.3 เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ

 1.4 ให้ความสำคัญกับการคุ้มครองข้อมูลส่วนบุคคล การรักษาความมั่นคงปลอดภัยทางเว็บไซด์

 2. แนวทางการเผยแพร่ข้อมูลข่าวสารต่อสาธารณะต้องเผยแพร่ต่อสาธารณะ ได้แก่

 2.1 ลักษณะ/ประเภทข้อมูลที่หน่วยงานต้องเผยแพร่ต่อสาธารณะ ได้แก่

 (1) โครงสร้างและการจัดองค์กรในการดำเนินงาน

 (2) สรุปอำนาจหน้าที่ที่สำคัญและวิธีดำเนินงาน

 (3) สถานที่ติดต่อเพื่อขอรับข้อมูลข่าวสาร หรือคำแนะนำในการ ติดต่อกับหน่วยงานราชการ

 (4) กฎ มติคณะรัฐมนตรี ข้อบังคับ คำสั่ง หนังสือเวียน ระเบียบ

 แบบแผน นโยบาย

(5) แผนงาน โครงการ ความก้าวหน้าของการดำเนินงาน การใช้ จ่ายงบประมาณผลผลิต/ผลลัพธ์ของโครงการ

 การประเมินผลการปฏิบัติงานของหน่วยงาน

 (6) แผนการจัดซื้อจัดจ้างประจำปี

 (7) อื่น ๆ ตามความเหมาะสม

 2.2 ระบุวิธีการ ขั้นตอนการดำเนินงาน ระบุเวลาการดำเนินงานและผู้มีหน้าที่รับผิดชอบในการเผยแพร่ข้อมูลข่าวสารต่อสาธารณะอย่างชัดเจน

 2.3 กำหนดกลการกำกับติดตามการดำเนินงานเผยแพร่ข้อมูล

 3. กรณีเหตุการณ์สำคัญ ฉุกเฉิน/เร่งด่วนเกิดขึ้นในพื้นที่องค์การบริหารส่วนตำบลดอน และมีผลกระทบต่อภาพลักษณ์ขององค์การบริหารส่วนตำบลดอน ให้หัวหน้าหน่วยงานที่เกี่ยวข้องกับเหตุการณ์ดังกล่าว รายงานสถานการณ์ให้ปลัดองค์การบริหารส่วนตำบลดอนและนายกองค์การบริหารส่วนตำบลดอน ทราบโดยด่วน

 

 (นายทักษิณ ปุ๋ยชุมผล)

 นายกองค์การบริหารส่วนตำบลดอน